### Beslutningstema

Der skal under dette punkt tages beslutning om at frigive yderligere anlægsmidler til digeforstærkning af [adresse], Rømø.

### Sagsfremstilling

I 2022 blev der givet tilladelse efter Kystbeskyttelseslovens bestemmelser til at renovere [adresse] og en del af forlandet til [adresse]. Der blev givet tre tilladelser, et til forstærkning af forlandet og to tilladelser til forstærkning af selve diget (etape 1 og 2). Juvre Digelag har afsluttet renoveringsarbejderne i 2023, og de har søgt om at få betalt 1/6 af deres udgifter.

Der søges om at få frigivet 688.000 kr., som er en del af anlægsbudgettet for 2024.

### Økonomi

Der var i anlægsbudgettet 2023 afsat 10,872 mio. kr. til digeforstærkning. Kommunalbestyrelsen har den 21. december 2023 frigivet 5,728 mio. kr. til [adresse]. Restbeløbet på 5,144 mio. kr. er videreført til budget 2024.

I budget 2024 er der afsat 4.240 mio. kr., hvilket sammen med det overførte beløb fra 2023, giver en samlet anlægssum på 9,384 mio. kr. til digeforstærkning.

Tønder Kommune har besluttet at bidrage med et tilskud på 1/6 af udgifterne, hvilket både omfatter anlægsudgifter samt udgifter til rådgiver og forundersøgelser.

Forstærkningen af [adresse] Digets forland var budgetteret med 950.000 kr., og forstærkningen af selve [adresse] var budgetteret med 33,4 mio. kr.

Ud fra Kystdirektoratets tilsagn ses det, at budgetterne for renoveringerne er ændret i forhold til de budgettal, som var tilstede, da Tønder Kommune godkendte anlægsbudgetterne for 2021-2024.

* Budgettet for renovering af forlandet er ændret fra 950.000 kr. til 1.200.000 kr., hvilket giver en forskel på 250.000 kr.
* Budgettet for renovering af diget er ændret fra 33.400.000 kr. til 35.445.000 kr., hvilket giver en forskel på 2.045.000 kr.
* Digelaget har indsendt regnskaber for de udførte anlægsarbejder og for udgifter til rådgiver.
  + Renovering af forlandet: anlæg 1.213.186 kr. og rådgiver 25.768 kr., i alt 1.238.954 kr.
  + Renovering af [adresse]: anlæg 36.481.272 kr. og rådgiver 773.771 kr., i alt 37.255.043 kr.

Digelaget har indsendt regnskaber for deres udførte projekter, der viser en samlet udgift på 38.493.997 kr.

Digelaget har anmodet om udbetaling af 1/6 af deres samlede udgifter til projekterne. Digelaget har således anmodet om et samlet beløb på 6.415.666 kr. I december 2023 har Kommunalbestyrelsen frigivet 5.728.000 kr.

Der mangler derfor 687.666 kr., som ønskes frigivet.

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | der gives en anlægsbevilling til det resterende beløb til forstærkning af [adresse] forland og til forstærkning af [adresse] på 688.000 kr., |
| at | finansieringen sker fra det i budget 2024 afsatte rådighedsbeløb til digeforstærkning (incl. det overførte beløb fra 2023), |
| at | der bliver frigivet et beløb på 688.000 kr., |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales.